Kedy je najvyšší čas nôž nabrúsiť?
Nôž by ste mali nabrúsiť hneď, ako začnete mať pocit, že už nekrája tak ako kedysi. Teda vtedy, keď musíte pri jeho používaní viac zatlačiť, aby ste niečo pokrájali, ale aj napriek tomu sa potraviny drobia alebo rozpadávajú.
Platí, že čím je čepeľ noža z tvrdšieho materiálu, tým dlhšie ostrie udrží svoj tvar. Tvrdosť čepelí nožov sa označuje skratkou HRC. Kuchynské nože by mali mať min. 52 HRC. Pokiaľ sa nôž rýchlo tupí, vyrobený z tvrdej ocele určite nebude.